**להלן התקשרויות שאושרו בועדת הרכישות של חברת הדואר בישיבתה מיום 24.6.2018 בהליך פטור ממכרז:**

**תחזוקת מערכת ADA (143866)**

מאושרת התקשרות בהתאם לתקנה 3 (29) לתקנות חובת המכרזים עם ארטיס מולטימדיה בע"מ לתחזוקת מערכת כולל שדרוג רכיבים.

לדברי מ"מ מנהל בנק הדואר חברה זו פיתחה את המערכת ורק היא יכולה לתמוך בה.

ההתקשרות מאושרת לאחר שפורסמה באתר האינטרנט של חברת הדואר כוונה להתקשר עם ספק יחיד ולא התקבל כל מענה.

ההתקשרות טעונה אישור מנכ"ל.

**שדרוג מערכת מסגנט (144972)**

בנק הדואר רכש לפני עשור מערכת rightfax המאפשרת קבלת פקסים, ניהולם ומעקב אחר הטיפול.

בימים אלה, בכוונת בנק הדואר לשדרג את המערכת ולהתאימה טכנולוגית לדרישות הבנק.

לפיכך, מאושרת התקשרות בהתאם לתקנה 3 (29) לתקנות חובת המכרזים עם חברת MESSAGENET בע"מ עבור מעבר מערכת הפקס לפתרון IP כולל 5 שנות שרות .

לדברי בנק הדואר החברה היא שמשווקת את המוצר ורק היא יכולה לתמוך בו.

הבקשה מאושרת לאחר שפורסמה באתר חברת הדואר כוונה להתקשר עם ספק יחיד אך לא התקבל כל מענה.

ההתקשרות טעונה אישור אישור מנכ"ל.

**מערכת לניהול וזיהוי משתמשים ביישומי הענין (141959)**

מאושרת התקשרות ע"פ תקנה 34(2) לתקנות חובת המכרזים עם חברת 'OKTA', יצרן המערכת, עבור 750 רישיונות זיהוי משתמשים ליישומי מערכת השליחים בענן לתקופה של שנתיים.

ע"פ מכתב מערכות מידע, כלי זה ישתלב עם יישום השליחים החדש בענן ויאפשר למשתמשים יכולת הזדהות הן ליישום השליחים בענן והן ליישומים אחרים של החברה שאינם בענן.

**רכישת 5 משאיות 8 טון (144339)**

1. מאושרת התקשרות ללא מכרז ע"פ תקנה 34(8) לתקנות חובת המכרזים עם חברת 'יוניון מוטורס בע"מ' לאספקת 5 משאיות 8 טון מדגם HINO 4,400 תא יחיד גיר אוטומטי
2. מאושרת התקשרות ללא מכרז ע"פ תקנה 34(2) לתקנות חובת המכרזים עם יבואן כלי הרכב חברת 'יוניון מוטורס בע"מ' עבור צביעת תא הנהג.

רכישת המשאיות בהתאם לתנאי מכרז מנהל הרכב הממשלתי 10-2015.